**РАЗДЕЛ ІІІ**

**Такси за детски ясли, детски градини, лагери, общежития и социални услуги, финансирани от общинския бюджет**

**Чл.26.(1**) **За ползване на общински детски градини се дължат такси. */изм. с Решение №307 от 23.04.2021 г./***

**(2) Таксите се дължат от родителите, с изключение на случаите, когато същите се осигуряват по програми и проекти, финансирани от ЕС чрез Европейските структурни и инвестиционни фондове или се заплащат по реда на чл.283, ал.9 от ЗПУО. */изм. с Решение №307 от 23.04.2021 г./***

(3) **За общински детски градини размерът на месечната такса е**, както следва:

а/**за град Хасково – 1 /един/ лев за присъствен ден на детето. */изм. и доп. с Решение №744 от 28.09.2018 г./***

б/**за селата – 1 /един/ лев за присъствен ден на детето. */изм. и доп. с Решение №744 от 28.09.2018 г./***

в/**за 4, 5 и 6-годишните**, посещаващи подготвителните групи в общинските детски градини в града и селата в задължителното предучилищно образование извън финансираното от държавата се заплаша такса за дейностите по хранене на децата в размер **на 1 /един/ лев за присъствен ден на детето**. **/*изм. и доп. с Решение №744 от 28.09.2018 г. и Решение №382 от 30.07.2021 г./***

***/Изм. и доп. на Наредбата с Решение №382 от 30.07.2021 г. , касаещо 4-годишните деца, влиза в сила от 15.09.2021 г./***

**(3а)** **При условията и действието на чл.283, ал.9 от Закона за предучилищното и училищното образование, родителите се подпомагат при заплащане на таксата по чл.26, ал.3, б. „в“, както следва:**

**1.за категориите деца по чл.26, ал.4, ал.5 и ал.6 в размер на 100% от стойността на таксата;**

**2.извън случаите по т.1, размерът на подпомагане при заплащането на таксата по ал.3, б. „в“ се определя ежегодно с решение на Общински съвет – Хасково.“**

**(3б) Решението на Общинския съвет по ал.3а, т.2 се приема след  определянето с акт на Министерски съвет на средствата от държавния бюджет по чл.283, ал.9 от Закона за предучилищното и училищното образование.**

***/доп. с Решение №307 от 23.04.2021 г./***

(4) **Размерът на таксата** се заплаща с **50 % намаление**за:

- Деца сираци;

- Деца на самотен родител;

- Деца, на които двамата родители са редовни студенти;

- **Деца със специални образователни потребности**.

-**Деца, отглеждани в приемни семейства**

/***доп. с Решение №192 от 29.10.2004 г., Решение №98 от 24.02.2012 г. и Решение №168 от 01.06.2012 г./***

(5) **Когато две деца от едно семейство** са приети в едно или в различни детски заведения в общината, **дължимата такса** **за второто дете** се заплаща с **50% намаление*. /изм. с Решение №545 от 31.01.2014 г./***

(6) **Когато повече от две деца от едно семейство** са приети в едно или в различни детски заведения в общината, таксата се заплаща в размер на **50 % намаление за първото дете, 25 % за второто дете, а за трето, четвърто и всяко следващо дете, такса не се заплаща.**

(7) **Не се заплаща такса за :**

- Деца, на които единият от родителите е с над 75% инвалидност;      ***/изм. с Решение №98 от 24.02.2012 г./***

- Деца, на които единият родител е загинал при производствени аварии и природни бедствия;

***/изм. с Решение №98 от 24.02.2012 г./***

- Деца, на които единият родител е  загинал при изпълнение на служебен дълг;

***/изм. с Решение №98 от 24.02.2012 г./***

- **Деца, с увреждания 70% и над 70%, установено с ЕР на ТЕЛК/НЕЛК. */доп. с Решение №45 от 29.01.2016 г./***

*(8) Не се заплаща такса:*

*- Когато детското заведение не работи поради продължителен ремонт, аварии или природни бедствия;*

*- Когато детското заведение временно не работи със заповед на Кмета на Общината за посочения период;*

*- Когато детето отсъства по здравословни причини, удостоверено с медицински документ;*

*- Когато детето отсъства продължително време по семейни причини, ако това е удостоверено с писмено заявление от родителите, но не повече от 30 дни. За периода от 15 септември – 31 май, /за учебна година/ в подготвителните групи се допуска отсъствие на децата само по уважителни причини.*

*- При отсъствие на дете не се заплаща диференцираната част от таксата за времето, през което то ще отсъства, при условие, че родителите предварително са уведомили директора на детското заведение /заплаща се само постоянната част от таксата/. /изм. с Решение №531 от 20.12.2013 г./ /****чл.26, ал.8 – ОТМЕНЕН с Решение №744 от 28.09.2018 г./***

(9) За ползване на намаленията по **ал.4**  и **освобождаването от такса по ал.7,** родителите или настойниците подават декларация до директора на детското заведение, придружена с документи, доказващи преференцията.

(10) **Заплащането на намаления размер на таксата или освобождаването**от такса започва от началото на следващия месец, следващ месеца от подаване на декларацията.

**Чл.26а** **За ползване на детска млечна кухня за деца от 3 месеца до 3 години,** родителите или настойниците подават молба до директора на съответното детско заведение и заплащат цена на храната в размер на **1.50 лв. на ден. */изм. с Решение №98 от 24.02.2012 г./*** Сумата се събира от длъжностното лице в съответното детско заведение и се внася по ред и начин, упоменат в **чл.30** от наредбата***./изм.с Решение №79 от 04.04.2008 г./***